Document ID: /roh_data/filtered/fineweb-2-filterrobots_roh.jsonl.gz/35923

Tar las staziuns da mesiraziun grischunas èn il Mesauc èn il venderdi saira vegnidas registradas concentraziuns d'ozon en l'aria da passa 180 micrograms per meter cubic aria – quai correspunda ad 1,5 giadas la limita fixada da la Confederaziun. A Castaneda han ins mesirà il venderdi saira a las 20:00 ina concentraziun da 200 micrograms ed a Roveredo 191 micrograms. En il Tessin han schizunt tut las staziuns da mesiraziun surpassà il venderdi saira valurs da 180 micrograms per meter cubic.
En vista a l'auta concentraziun d'ozon en l'aria recumonda il chantun Tessin d'evitar sforzs corporals intensivs en il liber. Las autoritads quintan che la situaziun restia tendida er ils proxims dis che vegnan ad esser dis da chalira.